O‘zbekistonda koronavirusga qarshi qo‘llanilgan vaksinalar soni 15 mln dozadan oshdi

O‘zbekistonda 4-sentabr kuni COVID-19 ga qarshi 114 063 doza vaksina qo‘llanildi, deb xabar bermoqda Sog‘liqni saqlash vazirligi. Shundan 21 341 doza birinchi bosqichda, 76 487 doza ikkinchi bosqichda va 16 235 doza uchinchi bosqichda qo‘llangan.

Shu kungacha O‘zbekistonda jami 15 004 856 doza vaksinadan foydalanilgan bo‘lib, ulardan 1-bosqich emlanganlar 9 647 200 nafarni, 2-bosqichda emlanganlar 3 963 297 nafarni, 3-bosqich emlanganlar 1 394 359 nafarni tashkil qildi. Shu kungacha to‘liq emlangan fuqarolar 2 123 460 nafarga yetdi.
So‘nggi sutkada emlash ko‘rsatkichlari bo‘yicha yuqori o‘rinlarni:
Jami emlashlar bo‘yicha yuqori ko‘rsatkichlar:
Eslatib o‘tamiz, Toshkent viloyatining O‘rta Chirchiq tumanida yashovchi onaxon o‘g‘li tibbiy ko‘rikdan o‘tkazilmasdan emlangani, natijada ahvoli og‘irlashib vafot etgani haqida videomurojaat yo‘llagani haqida xabar berilgan edi. SSV vaziyatni o‘rganishga kirishgani, natijasi haqida batafsil ma’lumot berilishini ma’lum qilgandi.
Undan avval esa vaksina olgan ayol o‘lim yoqasida ekanligi aytilgan videomurojaat tarqalgandi. Ushbu fuqaroning murojaati bo‘yicha Namangan viloyati Sog‘liqni saqlash boshqarmasi tomonidan viloyatning barcha shahar va tuman tibbiyot birlashmalarida dastlabki o‘rganishlar olib borilmoqda.